
	                        (protokols Nr.19; 3.p.)



Par  Erasmus+ maza mēroga partnerības Sporta jomas projekta “Fiziskā aktivitāte kā labākā medicīna veselīgai novecošanai”  (Physical Activity as the Best Medicine for Healthy Ageing) Nr. 101325322 priekšfinansējuma nodrošināšanu

Gulbenes novada pašvaldība, pamatojoties uz Gulbenes novada ilgtspējas attīstības stratēģijas 2014.-2030.gadam stratēģisko mērķi “SM1.Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Veselība un veselīgs dzīvesveids”, kā vadošais partneris iesaistās Erasmus+ maza mēroga partnerības Sporta jomas projektā Nr. 101325322 (turpmāk – Projekts).
Projektā ir iesaistījušās 4 organizācijas no Latvijas, Spānijas un Grieķijas. Projekta mērķi ir sekmēt 60 vecāka gadagājuma cilvēku izpratnes palielināšanos par ikdienas veselību veicinošas rutīnas pozitīvo ietekmi uz viņu veselību, pārveidot un pielāgot 4 pastaigu maršrutus senioru fiziskajām aktivitātēm, integrēt tos ikdienas partneru piedāvājumā, sekmēt Gulbenes novada parku un mežu popularitāti, kā fizisko aktivitāšu veikšanas vietu. 
Projektā ir paredzētas šādas aktivitātes:
· Vietējās prakses un situācijas analīze, izpētot ko partneri jau šobrīd dara senioru veselības veicināšanas jomā. Katrs partneris noteiks, kuras no esošajām aktivitātēm jau veicina veselības uzlabošanu un kuras ir jāpielāgo, pievēršot īpašu uzmanību dabiskās vides izmantošanai. 
· Katrs partneris pielāgos savas esošās aktivitātes tā, lai tās būtu piemērotas senioru veselības veicināšanas aktivitātēm.
· Tiks sagatavots nodarbību plāns senioriem. Nodarbības tiks vadītas pakāpeniski, seniori tiks uzraudzīti, galveno uzmanību pievēršot kustīgumam, līdzsvaram, spēkam un ikdienas izturībai.
· Tiks vadītas aktivitātes senioriem, kur plānots iesaistīt vismaz 15 Gulbenes novada seniorus. 
· Rezultātu izplatīšanas aktivitāte, kas tiks veidota kā senioru sporta diena, kur gan seniori, gan citi interesenti varēs iepazīt Projekta laikā izveidotos maršrutus un pielāgotās aktivitātes.
Projekta realizēšanas termiņš būs 18 mēneši un tā sākums ir paredzēts 2027.gada janvārī.
Projekta kopējās izmaksas ir 60 000,00 EUR (sešdesmit tūkstoši euro 00 centi), no kurām uz Gulbenes novada pašvaldību attiecas 17 000,00 EUR (septiņpadsmit tūkstoši euro 00 centi). Projekta realizēšanai 2028.gadā  nepieciešams Gulbenes novada pašvaldības priekšfinansējums 20% apmērā no Gulbenes novada pašvaldības izmaksām jeb 3400,0 EUR (trīs tūkstoši četri simti euro 00 centi). Priekšfinansējums Gulbenes novada pašvaldības budžetā tiks atgriezts 2028.gada beigās pēc Projekta noslēguma atskaites iesniegšanas un apstiprināšanas.
Ievērojot minēto un pamatojoties uz Pašvaldību likuma 4.panta pirmās daļas 6.punktu, kas nosaka, ka viena no pašvaldības autonomajām funkcijām ir gādāt par iedzīvotāju veselību — īstenot veselīga dzīvesveida veicināšanas pasākumus, 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. [bookmark: _Hlk45816417]NODROŠINĀT Erasmus+ maza mēroga partnerības Sporta jomas projekta “Fiziskā aktivitāte kā labākā medicīna veselīgai novecošanai”  (Physical Activity as the Best Medicine for Healthy Ageing) Nr. 101325322 realizācijai nepieciešamo priekšfinansējumu 3400,00 EUR (trīs tūkstoši četri simti euro 00 centi) apmērā.
2. Par Erasmus+ maza mēroga partnerības Sporta jomas projekta “Fiziskā aktivitāte kā labākā medicīna veselīgai novecošanai”  (Physical Activity as the Best Medicine for Healthy Ageing) Nr. 101325322 ieviešanu atbildīgo noteikt Gulbenes novada Sporta pārvaldes vadītāju Lauri Krēmeru.
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2028.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.
4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētāja vietnieks 	                               G.Babris

